**BME Építészmérnöki Kar**

**Erasmus+ tanulmányi ösztöndíj pályázatok pontozása**

**A Budapesti Műszaki és Gazdaságtudományi Egyetem Építészmérnöki Kar Hallgatói Képviselet (továbbiakban: HK) irányadóként az alábbi pontozási rendszert határozza meg a 2023/24-es tanévre szóló Erasmus+ tanulmányi ösztöndíj pályázaton adható pontokra:**

I. Tanulmányi eredmények

**maximum 50 pont**

A tanulmányi pont az utolsó lezárt félév **kumulált korrigált kreditindexe** alapján, az alábbi táblázat segítségével számítandó:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **KKKi** | **2,0** | **2,1** | **2,2** | **2,3** | **2,4** | **2,5** | **2,6** | **2,7** | **2,8** | **2,9** | **3,0** | **3,1** | **3,2** | **3,3** | **3,4** |
| **Pont** | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 |
|  |  |  |  |  |  |  |  |  |  |  |  |  |  |  |  |
| **3,5** | **3,6** | **3,7** | **3,8** | **3,9** | **4,0** | **4,1** | **4,2** | **4,3** | **4,4** | **4,5** | **4,6** | **4,7** | **4,8** | **4,9** | **5,0** |
| 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47 | 48 | 49 | 50 |

Az Erasmus+ pályázat során hallgatóink egyetemünk és karunk hírét viszik külföldre, emiatt **nem adható be pályázat, ha a kumulált korrigált kreditindex** (*BME TVSZ XI. fejezet 65. pont 231. § 50. bekezdése)* **nem éri el a 3,0 értéket**! Az átlag számítási módja:

$$\frac{\sum\_{}^{}\left[(teljesített kredit)×érdemjegy\right]}{\left(aktív félévek száma\right)×30}×\frac{összes teljesített kredit}{összes felvett kredit}$$

**II. Szakmai tevékenységek**

**maximum 35 pont**

Az igazolásokon kötelező megadni a tervező csapat névsorát. A pontok több szerző esetén minden esetben az alábbiak szerint oszlanak meg:

* önálló munka – 100%
* 2 fős munka – 100%
* 3 fős munka – 70%
* 4 fős munka – 50%
* 5 vagy több fős munka – 30%

|  |  |  |  |
| --- | --- | --- | --- |
|  | **tervpályázat/****ötletpályázat** | **szakmai verseny** | **TDK** |
| **nemzetközi/idegen nyelvű** |
| 1. díj | 20 | 10 | - |
| 2. díj | 17 | 8,5 | - |
| 3. díj | 14 | 7 | - |
| megvétel/különdíj/dicséret | 10 | 5 | - |
| részvétel | 2 | 0 | - |
| **országos** |
| 1. díj | 14 | 7 | 16 |
| 2. díj | 11 | 5,5 | 14 |
| 3. díj | 8 | 4 | 10 |
| megvétel/különdíj/dicséret | 5 | 2,5 | 8 |
| részvétel | 2 | 0 | 2 |
| **kari/egyetemi** |
| 1. díj | 8 | 4 | 10 |
| 2. díj | 6 | 3 | 8 |
| 3. díj | 4 | 2 | 5 |
| megvétel/különdíj/dicséret | 3 | 1 | 3 |
| részvétel | 2 | 0 | 2 |

Amennyiben a hallgató mind OTDK, mind TDK helyezéssel is rendelkezik, úgy az erre adható pontok összeadódnak, de csak abban az esetben, ha a két dolgozat témája eltérő, különdíj, dicséret és részvétel esetén is. Abban az esetben, ha ugyanaz a téma, a magasabb pontszámot érő kategóriában kap pontot.

|  |  |  |
| --- | --- | --- |
|  | **idegen nyelvű** | **magyar nyelvű** |
| könyv | 15 | 10 |
| könyvrészlet vagy fejezet | 10 | 7 |
| jegyzet | 7 | 4 |
| folyóiratcikk (befogadó nyilatkozat csatolandó) | 7 | 4 |
| nemzetközi konferencián megjelent vagy elfogadott cikk | 10 | - |
| belső (nem országosan terjesztett) kiadványban megjelent tanulmány | - | 5 |

A publikációk igazolása kapcsán minden esetben mellékelni kell a megjelenés helyét és idejét igazoló, a felelős szerkesztő által hitelesített dokumentumot, valamint a publikáció szövegét!

|  |  |
| --- | --- |
|  | **demonstrátori tevékenység(félévente)** |
| gyakorlat | 5 |
| fogadóóra, konzultáció, előkészítő foglalkozás tartása | 4 |
| tanszéki jegyzet készítése, fordítása | 3 |
| tanszéki adminisztráció | 2 |

A pont csak akkor adható meg, ha a pályázó csatolja a tanszék által adott demonstrátori tevékenységet igazoló dokumentumot, amelyben az adott tanszék tanszékvezetője a pályázó tevékenységét részletezi, aláírásával hitelesíti!

**+1 pont jár a következő, Egyetemen kívüli szakmai tevékenységekért:**

* kiállítás, melyen az alkotások min. 50%-át a pályázó alkotása teszi ki
* előadás szakmai konferencián
* szervező tevékenység építőtáborban, rendezvényen vagy workshopon
* tanszéki kutatásban való részvétel (félévente)
* szakmai tevékenység tudományos egyesületben (pl.: ÉTE), szakmai szervezetekben (pl.: KÉK) (félévente)

**Pont csak akkor adható, ha a pályázó az esemény főszervezőjének vagy az egyesület / szervezet / tanszék vezetőjének hivatalos igazolását a tevékenység részletes leírásával pályázatában mellékeli, ennek hiányában a tevékenység elutasításra kerül!**

**A pályázó** **a tevékenység igazolásának leadásával vállalja a felelősséget, hogy az igazolt tevékenység nem egyetemi tantárgy teljesítésének keretében történt. Amennyiben a pályázatról utólag derül ki, hogy mégis köthető bármelyik egyetemi tantárgyhoz, úgy a pályázó kizárásra kerül.**

**A fentebb nem felsorolt szakmához vagy az Építészmérnöki Karhoz kötődő tevékenységekért, illetve az építészethez nem kapcsolódó tevékenységekért nem adható pont.**

**A fentebb felsorolt, ehhez a bekezdéshez tartozó pontok, maximum pontok, amelyek a bírálás folyamán negatív irányba változhatnak.**

**III. Nyelvtudás**

**maximum 10 pont**

A megpályázott oktatási intézmény által megadott nyelvi kritériumnak meg kell felelni! A kérvény leadásakor **minden pályázó esetében a Neptunban rögzített állapotot fogják figyelembe venni**, így ennek külön dokumentummal történő igazolása nem szükséges.

Nyelvvizsgánként a következő pontok kaphatók (nyelvenként a magasabb szint számít):

|  |  |
| --- | --- |
|  | **pontszám** |
| szaknyelvi felsőfokú (C1, C2 komplex) nyelvvizsga vagy | 10 |
| általános felsőfokú (C1, C2 komplex) nyelvvizsga | 10 |
| általános vagy szaknyelvi középfokú (B2, komplex) nyelvvizsga második nyelvből (nem az oktatás nyelvéből) | 5 |
| általános vagy szaknyelvi középfokú (B2, komplex) nyelvvizsga további nyelvből (nem az oktatás nyelvéből) | 5 |

Amennyiben egy megpályázott külföldi intézménybe való jelentkezéshez a minimum követelmény középfokú (B2) nyelvvizsga, de a pályázó az adott nyelvből felsőfokú (komplex) nyelvvizsgával rendelkezik, 5 pont kapható.

**IV. Közéleti- és sporttevékenység**

**maximum 5 pont**

**Közéleti tevékenységek:** kari és egyetemi öntevékeny körök, Építész Szakkollégium, BME Építész Klub Szakkollégium, egyetemi nemzetközi szervezetek, Hallgatói Szociális Bizottság, Hallgatói Gazdasági Bizottság, Senior Kör, Kari és Egyetemi Hallgatói Képviselet, kari és egyetemi rendezvények, Kari Papír, Megfagyott Muzsikus, Műhely, kollégiumi mentorok.

A közéleti tevékenységet a Hallgatói Képviselet értékeli a hallgató által beadott szöveges beszámoló és a szabályzat mellékletében meghatározott pontrendszer alapján.

|  |  |
| --- | --- |
|  | **sporttevékenység** |
| nemzetközi bajnokságon elért 1-8. (1.sz. mellékletben szereplő sportokban) | 5 |
| nemzetközi bajnokságon elért 1-8. (1.sz. mellékletben **nem** szereplő sportokban)  | 3 |
| országos bajnokságon elért dobogós helyezés (1.sz. mellékletben szereplő sportokban) | 3 |
| országos bajnokságon elért dobogós helyezés (1.sz. mellékletben **nem** szereplő sportokban) | 2 |

Az egyetemi évek alatt elért egy legjobb eredmény, illetve a fentiek közül csak egy kategória vehető figyelembe. Pont csak akkor kapható, ha arról az egyesület hivatalos igazolást állít ki.

**Kiegészítő megjegyzések**

1. A fenti pontrendszerben, illetve annak mellékleteiben nem felsorolt, valamint a pályázatban le nem adott és nem igazolt tevékenységekre nem adható pont.
2. Egy adott tevékenységre csak egyszer, egy kategóriában kapható pont.
3. A pontszámításhoz szükséges minden igazolást a pályázati felhívásban megadott formai és tartalmi követelményeknek megfelelően összeállított pdf mellékletként az Erasmus Iroda által meghatározott határidőig kell beadni!

Gyetvainé Dr. Balogh Ágnes Zakor Fruzsina Eszter

kari Erasmus koordinátor Elnök

Nemzetközi Oktatási dékánhelyettes BME Építészmérnöki Kar

BME Építészmérnöki kar Hallgatói Képviselet

Budapest, 2023. január 25.